stanford-oval/wikipedia huggingface dataset:
NordicBet
Historia

NordicBet perustettiin vuonna 2002. Sivusto julkaistiin 8.2.2002 ja yrityksen ensimmäinen toimisto sijaitsi Tallinnassa. Yhtiö päätti keskittyä tarjoamaan pohjoismaalaisille pelaajille kohdistettuja kertoimia urheiluvedonlyöntiin. Vedonlyönti olikin sivuston ensimmäinen ja ainoa tuote, kunnes nettikasino julkaistiin vuonna 2004. Vuosien varrella sivustolla on julkaistu myös muita rahapelituotteita ja -palveluja, kuten livecasino, raaputusarvat, nettipokeri, mobiilivedonlyönti sekä mobiilicasino (vuonna 2012) . Nordicbet tarjoaa sivullaan myös suoratoistopalvelun, jonka avulla rekisteröityneet käyttäjät voivat seurata urheilutapahtumia suorina lähetyksinä netti-tv:stä verkkoyhteytensä avulla. Lisäksi NordicBet on toiminut urheilusponsoroinnin parissa, sponsoroiden esimerkiksi Jääkiekon Mestarien liigaa (CHL, Champions Hockey League) kaudesta 2014-2015 alkaen. Yhtiö on tehnyt yhteistyötä useiden urheilijoiden kanssa sekä tuottaa blogissaan aiheeseen liittyvää teksti- ja videosisältöä. Vuonna 2017 NordicBet tuotti dokumenttisarjan jääkiekkoilija Leo Komarovista.  NordicBetin urheiluasiantuntijana Suomessa toimii mm. Jouni Nieminen.
Vuonna 2012 yrityksessä työskenteli noin 200 työntekijää ja NordicBetillä oli noin 90 000 tallettavaa asiakasta.
Aiheesta muualla

NordicBet - Love the Game - Suomi
NordicBet - Urheiluvedonlyönti
Annemasse

| Annemasse |
| --- | --- |
 lippu:  vaakuna
 Annemasse
 Koordinaatit: 46°11′45″N, 6°14′11″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrodissementti:  Saint-Julien-en-Genevois
Pinta-ala:  
 – Kokonaispinta-ala:  5,98 km²
Väkiluku (2021):  37 918
Infobox OKVirheellinen NIMI-arvo: 
Annemasse on Ranskan kunta, joka sijaitsee Haute-Savoien departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui 37 918 asukasta.
Aiheesta muualla

Kuvia tai muita tiedostoja aiheesta Annemasse Wikimedia Commonsissa
Grendel

| Grendel |
| --- | --- |
 J. R. Skelton: Grendel. Henrietta Elizabeth Marshallin kirjan Stories of Beowulf kuvitusta.
Ominaisuudet
Tuntomerkit:  Toiset kertovat Grendelin näyttäneen peikolta, toiset taas epämuotoiselta ihmisjätiltä
Asuinpaikka:  Grendel asusti Tanskan kylmillä soilla
Kansanperinne
Kansanperinteen alkuperä:  Vanha eeppinen runoelma Beowulf, vanhin tunnettu muinaisenglanniksi kirjoitettu käsikirjoitus
Suhteet
Infobox OKNimi-testi OK: 
Grendel on varhaiskeskiaikaisessa anglosaksisessa Beowulf-eepoksessa esiintyvä hirviö. Tarun mukaan se sai alkunsa raamatullisesta Kainin suvusta, josta sikisivät "juuttaat ja hiidet, ilkeät peikot sekä jättiläiset." Grendel oli hylkiö, joka oli tuomittu vaeltamaan maan päällä. Se riehui daanien kuninkaan Hrothgarin valtakunnassa tappaen monia, kunnes gööttien päällikkö Beowulf surmasi sen.
Useat kirjallisuuskriitikot ovat tulkinneet Grendelin pakanallisuuden fyysisen ja moraalisen pahuuden henkilöitymäksi. Beowulfin kamppailun on puolestaan nähty symboloivan anglosaksisen Englannin heräävää kristillisyyttä.
Grendelin tarina

Aluksi Grendel piileskeli sumuisella suolla lähellä Hrothgarin hovia, Heorotia. Se kuunteli katkerana juhlista kuuluvaa ilonpitoa ja odotti, että sotilaat joisivat itsensä  oluesta humalaan. Äänten hiljentymisestä Grendel päätteli monien olevan juovuksissa ja se hyökkäsi palatsiin. Se tappoi ja söi 30 ihmistä. Siitä alkoi kaksitoista talvea kestävä kauhun aika.
Daanit eivät uskaltaneet palata hoviin. He myös rukoilivat vanhoja jumaliaan avuksi, mutta tilanne ei helpottunut yhtään. Kun daanit olivat jo menettäneet toivonsa, saapui gööttien hovista Beowulf, voimamies ja hirviöiden, jatulien, meritursaiden ja näkkien tappaja. Hän purjehti daanien maille 14 miehen kanssa ja tarjoutui tappamaan hirviön. Gööttien miehille raivattiin sali, jossa uroot istuivat lavitsoille ja juomalaskija kaatoi nestettä kirjavasta kannusta, hilpeys valtasi suuren seurueen.
Seuraavana yönä saapui Grendel, hyökkäsi kuninkaan hoviin ja söi yhden "simasalin" soturin. Beowulf haastoi sen painiin. Mikään miekka ei kuitenkaan peikkoon pystynyt. He painivat pitkään, kunnes Beowulf väänsi Grendelin käden irti, ja hirviö pakeni suolle.
Beowulfin kunniaksi pidetään suuret juhlat, mutta seuraavana yönä Grendelin emo vei kostoksi Hrothgarin suosikkisoturin. Beowulf haettiin kiireesti apuun ja hän lähti seuraamaan Grendelin emoa lammen rantaan, josta löytyi surmatun soturin Æscheren pää. Beowulf ottaa Hrunting-miekkansa ja lähtee hirviön perään, tietäen, että miekka ei edelleenkään tehonnut vedenalaisesta hovista tavattuun hirviöön.
Beowulf löysi aseröykkiöstä valtavan muinaisen jatulien miekan, jolla hän tappoi hirviöemon, leikkasi kuolleen Grendelin pään irti ja vei sen hoviin voitonmerkiksi tämän katkaistun käden viereen. Jatulien miekka suli hirviön verestä, mutta sen kahva jäi daanien aarteeksi. Beowulf palkittiin runsain aartein, hän palasi kotimaahansa ja hallitsi maataan viisikymmentä talvea.
Aiheesta muualla

Kuvia tai muita tiedostoja aiheesta Grendel Wikimedia Commonsissa
Clare Torry

| Clare Torry |
| --- | --- |
 Torry vuonna 2003.
Henkilötiedot
Syntynyt: 29. marraskuuta 1947 (ikä 77) Marylebone, Lontoo
Muusikko
Taiteilijanimi:  Alice Pepper
Laulukielet:  englanti
Aktiivisena:  1960-luvulta alkaen
Tyylilajit:  pop, soul, soft rock
Soittimet:  laulu
  [ Muokkaa Wikidatassa ] [ ohje ]  
Clare H. Torry (s. 29. marraskuuta 1947) on brittiläinen laulaja, joka tunnetaan parhaiten Pink Floydille laulamastaan ja säveltämästään ”The Great Gig in the Sky” -kappaleesta. Torry myös levytti version Dolly Partonin kappaleesta ”Love Is Like a Butterfly”, joka toimi BBC:n Perhosia-sarjan (1978–1983) tunnusmusiikkina.
Elämäkerta

Torry syntyi Lontoon Marylebonessa vuonna 1947.lähde? 1960-luvun loppuun mennessä hän oli aloittanut uran laulajana. Hän esitti pääasiassa cover-versioita tunnetumpien laulajien kappaleista ja lauloi useilla Top of the Pops -albumeilla.
Vuonna 1972 Alan Parsons pyysi Torryä osallistumaan Pink Floydin The Dark Side of the Moon -albumin äänityksiin. Parsons oli aiemmin kuullut Torryn laulamia kappaleita ja piti hänen äänestään. Torry esitti sanattoman laulun Richard Wrightin säveltämässä kappaleessa ”The Great Gig in the Sky”. Äänityspäivä osui sunnuntaille, joten Torrylle maksettiin kappaleesta kaksinkertainen palkkio, 30 puntaa eli vuoden 2020 rahassa noin 380 euroa. Yhtyeen jäsenet lahjoittivat hänelle myös kaksi konserttilippua. Vuonna 1973 Torry lisäksi esitti ”The Great Gig in the Skyta” Pink Floydin konserteissa.
Vuosina 1967–1983 Torry julkaisi seitsemän singleä. Joukossa oli myös hänen omia sävellyksiään. Ainakin yhden kappaleen hän julkaisi salanimellä Alice Pepper. Singlejen ohella Torry lauloi mainoksissa, TV:ssä ja elokuvissa. Vuonna 1975 hän näytteli pienen roolin TV-elokuvassa Demolition Man. Vuosina 1978–1983 Torryn versiota Dolly Partonin ”Love is Like a Butterflysta” käytettiin Perhosia-TV-sarjan tunnusmusiikkina.
Vuonna 1979 Torry lauloi The Alan Parsons Projectin albumilla Eve ja vuonna 1987 Pink Floydin basistin Roger Watersin sooloalbumilla Radio K.A.O.S.. 1990-luvun alussa Torry ajoittain vieraili Pink Floydin konserteissa laulajana.
2000-luvun alussa Torry haastoi Pink Floydin ja levy-yhtiö EMIn oikeuteen ”The Great Gig in the Skyn” oikeuksista. Alun perin kappale merkittiin Watersin nimiin, mutta Torryn mukaan hänen omalaatuisella laulusuorituksellaan oli keskeinen rooli kappaleen sävellystyössä. Oikeus piti Torryn vaatimuksia perusteltuina ja riita sovittiin lopulta oikeussalin ulkopuolella. Sopimuksen yksityiskohtia ei paljastettu julkisuuteen, mutta Torry on vuodesta 2005 lähtien merkitty laulumelodian säveltäjäksi. Kyseessä oli Britannian ensimmäisiä kantajan hyväksi ratkenneita oikeusjuttuja, joissa päätettiin yli 30 vuotta vanhan kappaleen tekijänoikeuksista.
Torry julkaisi vuonna 2006 kokoelmalevyn Heaven in the Sky. Se sisältää 18 kappaletta vuosilta 1967–1984. Torryn soolosinglejen ohella joukossa on mainoslauluja, televisio-ohjelmien tunnussävelmiä ja elokuvien ääniraidoilta otettuja kappaleita. AllMusicin arvostelussa Torryn laulua kuvailtiin enimmäkseen päteväksi mutta kappalemateriaalia epätasaiseksi. ”Parhaat osuudet ovat kuitenkin vaikuttavia”, ja albumi saa arvosanaksi 3,5 tähteä viidestä mahdollisesta.
Vuonna 2010 Torrylle myönnettiin BASCA Gold Badge -palkinto.
Diskografia > Singlet

| A-puoli | B-puoli | Vuosi | Levy-yhtiö | Huomautuksia |
| --- | --- | --- | --- | --- |
| ”The Music Attracts Me” (Torry) | ”It Takes One to Make the Other Cry” (Torry) | 1967 | Fontana |  |
| ”Unsure Feelings” (Torry) | ”The End of a Lifetime” (Torry) | 1967 | Fontana |  |
| ”Love for Living” (Torry) | ”Love Tomorrow, Love Today” (Torry) | 1969 | Decca |  |
| ”Saunders Ferry Lane” (Tooley - Whitehead) | ”Saunders Ferry Lane” (Tooley - Whitehead) | 1967 | Fontana | Nimellä Clare. |
| ”Walking in Lee Jeans” (Mary Boduin) | ”Mean Jeans” (Sledge Music) | 1975 | Lee Jeans | Nimellä Claire Torry, B-puolen esittäjä Sounds Aquarian. |
| ”Nearly a Part of Me” | ”Believe in Me” | 1980 | Harvest |  |
| ”Love Is Like a Butterfly” (Dolly Parton) | ”Adagio in G Minor” (Tomaso Albinoni) | 1981 | EMI |  |
| ”Un Momento” (Torry) | ”I Know What I Like Best” (Torry) | 1983 | Vogue | Nimellä Clare. |
Diskografia > Albumit

| Albumi | Ajankohta | Levy-yhtiö | Huomautuksia |
| --- | --- | --- | --- |
| Heaven in the Sky  | 21. helmikuuta 2006 | RPM Records | Kokoelma vuosina 1967–1984 julkaistua materiaalia. |
Diskografia > Vierailijana

| Kappale | Albumi | Yhtye | Vuosi |
| --- | --- | --- | --- |
| ”The Great Gig in the Sky” (Wright / Torry) | The Dark Side of the Moon | Pink Floyd | 1973 |
| ”Don’t Hold Back” (Parsons / Woolfson) | Eve | The Alan Parsons Project | 1979 |
| ”Home” (Waters) & ”Four Minutes” (Waters) | Radio K.A.O.S. | Roger Waters | 1987 |

Luettelo ei ole täydellinen.
Ekhidna

| Ekhidna |
| --- | --- |

Ominaisuudet
Nimen etymologia:  muinaiskreik. "ekhis", ’naaraskyy’
Tuntomerkit:  Lumoavan kaunis nainen, jolla käärmeen alaruumis
Esiintyminen:  Muinainen kreikka
Kansanperinne
Kansanperinteen alkuperä:  Antiikin Kreikan tarustot
Suhteet
Vanhemmat:  Forkys Keto
Puoliso(t):  Tyfon
Lapset:  Orthos Kerberos Lernan Hydra Nemean leijona Khimaira Sfinksi
Infobox OKNimi-testi OK: 
Ekhidna (m.kreik.  Έχιδνα, "ekhis" ja tarkoittaa "naaraskyytä"), jota kutsuttiin myös kaikkien hirviöiden äidiksi, oli kaikkein vanhimmassa kreikkalaisessa mytologiassa esiintynyt hirviö, joka oli vyötäröstä ylöspäin nainen, mutta siitä alaspäin käärme. Hesiodos kuvailee hänen olleen puoliksi nymfi, jolla on kauniit kasvot ja kiiluvat silmät, ja puoliksi valtava, kauhistuttava käärme. Hän oli Forkyksen ja Keton tytär.
Hänen miehensä oli titaani Gaian ja Tartaroksen poika Tyfon, ja heistä polveutui useita muita hirviöitä, kuten Orthos, Kerberos, Khimaira, Lernan hydra ja Nemean leijona. Myös Ladon, hesperidien puutarhaa vartioinut lohikäärme, mainitaan useimmissa lähteissä hänen lapsekseen.
Ekhidnan surmasi sen nukkuessa Argos, satasilmäinen jättiläinen. Tosin varhaisissa tarinoissa Ekhidna rinnastetaan samaksi käärmeeksi, joka oli asetettu Delfoin oraakkelin vartijaksi, kunnes Apollon surmasi sen nuolillaan ottaen pyhäkön haltuunsa.
Populaarikulttuuri

Ekhidna esiintyi 90-luvulla televisiosarjassa Hercules, jossa hänet kuvattiin liskomaisena hirviönä, jolla oli useita lonkeroita.
Andilly

| Andilly |
| --- | --- |
 vaakuna
 Andilly
 Koordinaatit: 46°04′12″N, 6°04′12″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrodissementti:  Saint-Julien-en-Genevois
Pinta-ala:  
 – Kokonaispinta-ala:  6,07 km²
Väkiluku (2021):  1 014
Infobox OKVirheellinen NIMI-arvo: 
Andilly on Ranskan kunta, joka sijaitsee Haute-Savoien departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui 1 014 asukasta.
Aiheesta muualla

Kuvia tai muita tiedostoja aiheesta Andilly Wikimedia Commonsissa
Vera&John

Vera&John on keskuspaikkaansa Maltalla pitävä verkkokasino. Vera&Johnia ylläpitää Dumarca Gaming Ltd, jonka emoyhtiön Dumarca Holdings PLC:n Intertain Group Ltd osti vuonna 2015. Intertain Group Ltd on listattu Toronton pörssissä. Vera&John on Maltan peliviranomaisten ja Yhdistyneen kuningaskunnan uhkapelikomission lisensoima ja valvoma. Vera&John -verkkokasinon perusti Jörgen Nordlund, joka tunnetaan Unibetin 54 miljoonalla punnalla vuonna 2007 ostaman Maria Bingon perustamisesta.
Lyhyt historiikki

2010 – Vera&John -kasino perustetaan lähinnä Skandinavian maiden pelimarkkinoita varten, ja sen valikoima koostuu Betsoftin, Microgamingin ja NYX Gamingin peleistä.
2011 – NetEntertainmentpelit lisättiin Vera&Johnin pelivalikoimaan.
2013 – Yggdrasil Gamingin pelit ovat saatavilla Vera&John -kasinolla.
2014 – Vera&John julkistaa olevansa ensimmäinen valvottu verkkokasino, joka hyväksyy Bitcoinien käytön peleissään. Bitcoinien käyttömahdollisuus kuitenkin poistetaan 3 kk myöhemmin.
2015 – Vera&Johnin ostaa Intertain Group Ltd, joka maksaa nettikasinosta jopa 89,1 milj.€.
Aiheesta muualla

Viralliset kotisivut (Arkistoitu – Internet Archive) (Maltan arvonta- ja peliviranomaisten valvomat)
Tanskan kotisivut (Spillemyndighedenin valvomat)
Yhdistyneen kuningaskunnan kotisivut (Yhdistyneen kuningaskunnan uhkapelikomission valvomat)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vera&John
Käännös suomeksi
Slovakit

Slovakit (slovakiksi Slováci, yksikössä Slovák) on slaavilainen kansa, jonka jäsenet puhuvat länsislaavilaisiin kieliin kuuluvaa slovakin kieltä. Suurin osa slovakeista on katolilaisia. Historiallisia slovakkivähemmistöjä asuu muun muassa Tšekissä, Unkarissa ja Serbiassa, lisäksi slovakkisiirtolaisia asuu Kanadassa, Yhdistyneessä kuningaskunnassa ja Yhdysvalloissa.
Historia

Slovakit polveutuvat Tonavan alueella 500-luvulla asuneista slaavilaisista kansanryhmistä. 700-luvulta lähtien slovakit asuttivat muun muassa Nitran ruhtinaskuntaa. Suur-Määriä on kuvailtu ensimmäiseksi slovakkivaltioksi. Slovakian alue kuului 1000-luvulta lähtien Unkarin kuningaskuntaan. Turkkilaisen valtakauden jälkeen Unkari joutui osaksi Habsburgien hallitsemaa Itävallan keisarikuntaa, vaikka se säilyikin nimellisesti omana kuningaskuntanaan; vuoden 1867 kompromissisopimuksessa Unkarin asema koheni ja alettiin puhua Itävalta-Unkarin kaksoismonarkiasta. Ensimmäisen maailmansodan jälkeen Itävalta-Unkari hajosi ja Slovakiasta tuli osa Tšekkoslovakiaa. Vuonna 1939 Slovakiasta tuli nimellisesti itsenäinen valtio, joka oli tiukasti natsi-Saksan alaisuudessa johtajanaan pappi Jozef Tiso, kunnes toisen maailmansodan jälkeen vuonna 1945 Tšekkoslovakia palautettiin yhtenäiseksi valtioksi.
Kylmän sodan aikana Tšekkoslovakia oli Varsovan liiton jäsen Neuvostoliiton vaikutusvallan alaisena. Vuonna 1969 se jaettiin kahdeksi osavaltioksi, Tšekiksi ja Slovakiaksi. Jonkin aikaa Neuvostoliiton romahtamisen jälkeen, vuodenvaihteessa 1992–1993, liittovaltio hajosi rauhanomaisesti ja osavaltiot itsenäistyivät.
Aiheesta muualla

Kuvia tai muita tiedostoja aiheesta Slovakit Wikimedia Commonsissa
Prince of Persia: The Sands of Time

| Prince of Persia: The Sands of Time |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Steam, GOG.com, Humble Store ja PlayStation Store
Ohjaaja:  Patrice Désilets
Tuottaja:  Yannis Mallat
Suunnittelija:  Jordan Mechner
Käsikirjoittaja:  Jordan Mechner
Taiteilija:  Raphael Lacoste
Säveltäjä:  Stuart Chatwood
Ohjelmoija:  Claude Langlais
Pelisarja:  Prince of Persia
Pelimoottori:  Jade
Julkaistu:   28. lokakuuta 2003  Game Boy Advance NA 28. lokakuuta 2003 EU 14. marraskuuta 2003 PlayStation 2 NA 10. marraskuuta 2003 EU 21. marraskuuta 2003 GameCube & Xbox NA 18. marraskuuta 2003 EU 20. helmikuuta 2004 Microsoft Windows NA 2. joulukuuta 2003 EU 5. joulukuuta 2003 Mobiili NA 8. tammikuuta 2004 PlayStation 3 NA 16. marraskuuta 2010 PAL 17. marraskuuta 2010  
Lajityyppi:  toimintaseikkailu, tasohyppely, hack and slash
Pelimuoto:  yksinpeli
Ikäluokitus:  ESRB: T  Virheellinen ESRB-arvo OFLC: M, OFLC: G8+GBA PEGI: 12, PEGI: 7Virheellinen PEGI-arvoGBA CERO: B
Alusta:  Microsoft Windows, PlayStation 2, Xbox, Nintendo GameCube, Game Boy Advance, mobiili, PlayStation 3
Jakelumuoto:  DVD, UMD, optinen levy, pelimoduuli, Blu-ray
Lisää peliartikkeleitaVideopelien teemasivulla
Infobox OK      : 
Prince of Persia: The Sands of Time on Ubisoft Montrealin kehittämä toimintaseikkailu- ja tasohyppelypeli. Peli on julkaistu vuonna 2003 usealle alustalle.
Pelin suosio johti kolmeen jatko-osaan: Prince of Persia: Warrior Within, Prince of Persia: The Two Thrones ja Prince of Persia: The Forgotten Sands.
Pelistä julkaistiin myös elokuva, mutta se on saanut kovaa kritiikkiä pelin faneilta. lähde?
Pelaaminen

Sands of Time oli yksi maailman ensimmäisistä peleistä, joissa tasohyppely perustui parkouriin.  Prinssi pystyy sulavasti kiipeilemään ja väistelemään erilaisia ansoja. Prinssin äärimmäinen akrobatia on myös keskeinen osa taistelemista, kun prinssi pystyy vaivattomasti loikkimaan vihollisten ylitse. Pelissä Prinssi saa voiman hallita aikaa. Prinssi voi muun muassa kelata aikaa taaksepäin, hidastaa aikaa ja nähdä tulevaisuuteen.
Kehitys

The Sands of Timen konseptin kehittely alkoi vuoden 2001 toisella neljänneksellä, kun Ubisoft oli ostanut lisenssin Prince of Persia -sarjaan. Pelisarja edelleen kuului sen alkuperäiselle luojalle Jordan Mechnerille, mutta hän ei aluksi halunnut palata sen pariin Prince of Persia 3D:n huonon menestyksen jälkeen. Pelin kehitti Ubisoft Montreal, joka kehitti samaan aikaan myös Tom Clancy's Splinter Celliä. Kun prototyyppejä oli luotu, Ubisoft kutsui Mechnerin tulemaan mukaan auttamaan pelin kehityksessä. Hänelle esiteltiin siihen mennessä toteutettuja ideoita peliä varten. Mechner vakuuttui Ubisoftin työstä, ja hän tuli mukaan luovana konsulttina. Hänestä tuli lopulta pelin suunnittelija ja käsikirjoittaja. Pelin varsinainen tuotanto alkoi kesäkuussa 2001, ja suurimmillaan sen parissa työskenteli 65-henkinen tiimi, joka tunnettiin Ubisoftin sisäisesti nimellä "PoP Team". Kehitystyö tapahtui rinnakkain Splinter Cellin kanssa, ja osana perehtymistä kehitystiimi luki Tuhat ja yksi yötä -tarinakokoelman, jota Mechner oli aiemmin käyttänyt inspiraation lähteenä kehittäessään alkuperäistä Prince of Persiaa. Kehityksen aikana pelistä ehdittiin tehdä yli 150 erilaista versiota ennen julkaisua.
The Sands of Time julkistettiin maaliskuussa 2003. Se julkaistiin PlayStation 2:lle, Xboxille, GameCubelle, Game Boy Advancelle ja Windowsille. Pelin eri versiot julkaistiin saman vuoden lokakuun ja marraskuun aikana. Versioiden välillä on grafiikka- ja ohjauseroja. GameCube- ja Xbox-versioiden mukana tulee dokumentti pelin tekemisestä. PC-versio tukee EAX-, EAX2- ja EAX 3 Advanced HD -tilaääniteknologioita. Gameloft kehitti pelistä puhelinversion, joka julkaistiin huhtikuussa 2004.
Kehitys > Suunnittelu

Kehitystiimi keksi pelin nimen, mutta sen ympärille luodun tarinan kanssa työskentely muodostui mahdottomaksi. Tarinan alkuperäisessä luonnoksessa oli yhdeksän hahmoa (prinssi, kaksi häneen rakastunutta hahmoa, kaksi konnaa, ja kaksi prinssiä auttavaa hahmoa), ja ympäristönä oli prinssin oma kotipalatsi muualla sijaitsevan kuningaskunnan sijaan. Juoni haittasi lopulta muita kehityksen osa-alueita, joten se hylättiin. Kun juonen laatiminen aloitettiin alusta, tiimi palasi nimeen "The Sands of Time" ja sen muodostamaan konseptiin. Tiimi päätti pelissä olevan neljä elementtiä: "Ajan ja paikan yhtenäisys", jolloin pelin juoni tapahtuisi yhden vuorokauden aikana Azadin palatsissa; "Akrobaattisuus", viitaten pelaamiseen ja kuinka asetelma luotiin tämän konseptin ympärille; "Taistelu", palatsin ollessa täynnä hirviöitä antamaan pelille ja tarinalle nopeatempoisuuden tunteen; ja "Takaisinkelaaminen", kyky kääntää aikaa taaksepäin ja manipuloida sitä. Jo alussa kehitystiimi päätti olla käyttämättä Prince of Persia 3D:tä mallina pelin suunnittelussa, minkä sijaan käytettiin sarjan ensimmäistä peliä vuodelta 1989. Alkuperäisen pelin seikkailullinen tunnelma haluttiin siirtää kolmiulotteiseen ympäristöön. Takaisinkelaamisen pelimekaniikka syntyi toiveesta, ja se säilytettiin tarinan uudelleenkirjoittamisen jälkeen. Lopulta siitä tuli avainasemassa oleva pelimekaniikka sekä tarinan että pelaamisen kannalta. Sekä Ajan tikari että hiekat syntyivät tarpeesta selittää mekaniikka pelissä. Aluksi tarkoitus oli käyttää Ajan tikaria vain vihollisten kukistamiseen ja ajan takaisinkelaamiseen, mutta sen taikavoimia laajennettiin asteittain samoiksi kuin mitä päätyi valmiiseen peliin.
Vastaanotto

Peli sai yhteensä kahdeksan palkintoa vuoden 2004 Interactive Achievement Award -palkintogaalassa. Se valittiin vuoden konsolipeliksi, vuoden toimintaseikkailuksi konsoleilla ja tietokoneella ja vuoden PC-peli-innovaatioksi, minkä lisäksi se sai palkintoja animaatiosta, suunnittelusta, pelattavuudesta ja visuaalisuudesta.
KonsoliFIN-sivuston arvostelussa The Sands of Timea sanottiin hiotuksi kokonaisuudeksi, joka "hipoo pelattavuudeltaan täydellisyyttä" ja klassikoksi. Taistelujärjestelmää kehuttiin yksinkertaiseksi mutta toimivaksi. Graafista ilmettä kehuttiin "uskomattoman kauniiksi" ja yksityiskohtaiseksi, äänimaailman sanottiin olevan samaan tapaan onnistunut. Pelin kameran ohjauksessa ja tekoälyssä nähtiin kuitenkin ongelmia, ja sitä pidettiin liian helppona vaikeustasoltaan. Pelillä ei myöskään nähty olevan ensimmäisen läpipeluun jälkeen paljoakaan uudelleenpeluuarvoa, mutta koska peli oli vahva kokonaisuus, sitä ei nähty isona huonona puolena.
Gaillard

| Gaillard |
| --- | --- |
 lippu:  vaakuna
 Gaillard
 Koordinaatit: 46°11′09″N, 6°12′30″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrodissementti:  Saint-Julien-en-Genevois
Pinta-ala:  
 – Kokonaispinta-ala:  4,02 km²
Väkiluku (2021):  10 285
Infobox OKVirheellinen NIMI-arvo: 
Gaillard on Ranskan kunta, joka sijaitsee Haute-Savoien departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui 10 285 asukasta.
Aiheesta muualla

Kuvia tai muita tiedostoja aiheesta Gaillard Wikimedia Commonsissa
Bonne

| Bonne |
| --- | --- |
 vaakuna
 Bonne
 Koordinaatit: 46°10′10″N, 6°19′17″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrodissementti:  Saint-Julien-en-Genevois
Pinta-ala:  
 – Kokonaispinta-ala:  8,58 km²
Väkiluku (2021):  3 389
Infobox OKVirheellinen NIMI-arvo: 
Bonne on Ranskan kunta, joka sijaitsee Haute-Savoien departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui 3 389 asukasta.
Aiheesta muualla

Kuvia tai muita tiedostoja aiheesta Bonne Wikimedia Commonsissa
Juvigny (Haute-Savoie)

| Juvigny |
| --- | --- |
 Juvigny
 Koordinaatit: 46°12′51″N, 6°16′52″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrodissementti:  Saint-Julien-en-Genevois
Pinta-ala:  
 – Kokonaispinta-ala:  2,71 km²
Väkiluku (2021):  629
Infobox OKVirheellinen NIMI-arvo: 
Juvigny on Ranskan kunta, joka sijaitsee Haute-Savoien departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui 629 asukasta.
Aiheesta muualla

Kuvia tai muita tiedostoja aiheesta Juvigny (Haute-Savoie) Wikimedia Commonsissa
Lucinges

| Lucinges |
| --- | --- |
 vaakuna
 Lucinges
 Koordinaatit: 46°11′26″N, 6°19′08″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrodissementti:  Saint-Julien-en-Genevois
Pinta-ala:  
 – Kokonaispinta-ala:  7,69 km²
Väkiluku (2021):  1 670
Infobox OKVirheellinen NIMI-arvo: 
Lucinges on Ranskan kunta, joka sijaitsee Haute-Savoien departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui 1 670 asukasta.
Aiheesta muualla

Kuvia tai muita tiedostoja aiheesta Lucinges Wikimedia Commonsissa